Tolong jelaskan mengenai Kematian Kira dari Empat puluh tujuh Ronin dalam bahasa melayu

Pencarian baru mendapati laluan ke laman rahsia tersorok dibelakang tabir scroll besar; laman tersebut mengandungi bangunan kecil untuk menyimpan arang dan kayu memasak, di mana dua orang pengikut Kira yang bersenjata sedang menyorok ditewaskan dan dibunuh. Pengeledahan bangunan menjumpai seorang lelaki bersembunyi; dia menyerang mereka dengan pisau tetapi ditumpaskan dengan mudah.

Dia enggan menyatakan namanya, tetapi pencari pasti dia adalah Kira, dan membunyikan wisel. Para ronin berkumpul, dan Ōishi, dengan tanglung, melihat bahawa ia memang benar Kira - sebagai bukti terakhir, pada bahagian kepalanya terdapat parut dari serangan Asano.

Dengan itu, Ōishi melutut, dan kerana menghormati pangkat tinggi Kira, dengan hormatnya memberitahu Kira bahawa mereka adalah pengiring Asano, yang datang untuk membalas dendam baginya sebagaimana yang akan dilakukan seorang samurai sebenar, dan mengajak Kira agar mati sebagai samurai sebenar, dengan membunuh dirinya sendiri. Ōishi memberi isyarat bahawa dia sendiri akan bertindak sebagai orang kedua, dan menawarkannya pisau yang sama yang digunakan oleh Asano untuk membunuh dirinya.

Bagaimanapun, walau bagaimana carapun mereka memintanya, Kira hanya mampu duduk bertinggung, membisu dan mengeletar. Akhirnya, setelah memutuskan bahawa ia tidak berguna untuk merayu, Ōishi memerintah para ronin memegangnya ke bawah, dan membunuhnya dengan memotong kepalanya dengan pisau. Mereka kemudiannya memadamkan semua lampu dan api di dalam rumah (bagi mengelakkan rumah tersebut terbakar, atau memulakan kebakaran yang mampu melarat ke rumah jiran Kira), sebelum pergi, membawa bersama kepala Kira. Salah seorang ronin, yang paling muda, diperintahkan untuk pergi ke Akō untuk memberitahu mereka bahawa dendam mereka sudah terbalas.